b"\n_START_ARTICLE_\nDAR Constitution Hall\n_START_SECTION_\nBeskrivelse\n_START_PARAGRAPH_\nHallen ble tegnet av arkitekten John Russell Pope. Den ligger like \xc3\xb8st for innenriksdepartementet, mellom American Red Cross og Organisasjonen av amerikanske stater, overfor Ellipse og foran Det hvite hus. Hallen rommer 3\xc2\xa0702 tilh\xc3\xb8rere/publikum med 2\xc2\xa0208 i parterre og 1\xc2\xa0234 i orkester. I tillegg, 52 losjer (som inneholder fem plasser hver). Dessuten presidentens losje._NEWLINE_Hallen er bygget i nyklassisistisk stil med en utvendig fasade kledd med kalkstein fra Alabama. Den huser det st\xc3\xb8rste auditoriet i Washington. Auditoriet har en u-formet balkong for \xc3\xa5 gi det den enorme mengden med plass som kreves, samtidig som den beholder praktisk synsavstand. Auditoriet har en tre-klaviatur, 40 stemmers Skinner pipeorgel\n_START_SECTION_\nArrangementer\n_START_PARAGRAPH_\nHallen brukes til konseter, skoleavslutning, konferanser, bedriftsm\xc3\xb8ter og TV-programmer. I 1939 ble hallen benyttet til premieren p\xc3\xa5 Mr. Smith Goes to Washington, i 1983 til opptak av Eddie Murphy Delirious, i 1997 til Whitney Houstons Classic Whitney: Live from Washington, D.C.-konsert,  i 2002 til Martin Lawrence Live: Runteldat, i 2004 til Chris Rocks HBO-spesial og albumet Never Scared og i 2009 til Robin Williams' HBO-spesial Weapons of Self Destruction. Den er brukt til TV-opptakene til  Jeopardy! i 1997, 2004, 2012 og 2016 og til opptakene av Wheel of Fortune i 2000, 2004, 2005 og 2007. I 2008 til det \xc3\xa5rlige m\xc3\xb8tet til Verdensbankens International Monetary Fund. _NEWLINE_Fa 1930, og frem til \xc3\xa5pningen av John F. Kennedy Center for the Performing Arts i 1971, ble Constitution Hall brukt av National Symphony Orchestra og den var byens hovedarena for turnerende soloister orkestre. Noen av de tidligste countrymusikkonsertene ble ogs\xc3\xa5 holdt der. organisert av impressario Connie B. Gay._NEWLINE_I 1939 nektet DAR den kjente afroamerikanske sangeren Marian Anderson \xc3\xa5 synge der, noe som fikk First Lady Eleanor Roosevelt til \xc3\xa5 trekke sitt medlemskap i protest. Organisasjonen endret senere sin policy i rasesp\xc3\xb8rsm\xc3\xa5let, og Anderson opptr\xc3\xa5dte i Constitution Hall for et arrangement i 1943 av American Red Cross som var til inntekt for krigsinvalider. I 1964 valgte hun hallen til f\xc3\xb8rste opptreden under sin avskjedsturne._NEWLINE_Alle amerikanske presidenter etter Calvin Coolidge har overv\xc3\xa6rt minst ett arangement der."